CELEX: 62017TN0054
Language: et
Date: 2017-01-31 00:00:00
Title: Kohtuasi T-54/17: 31. jaanuaril 2017 esitatud hagi – CLF versus parlament

13.3.2017   
            
            
               ET
            
            
               Euroopa Liidu Teataja
            
            
               C 78/41
            
         31. jaanuaril 2017 esitatud hagi – CLF versus parlament
   (Kohtuasi T-54/17)
   (2017/C 078/56)
   Kohtumenetluse keel: saksa
   
      Pooled
   
   
      Hageja: Coalition for Life and Family (CLF) (Brüssel, Belgia) (esindaja: advokaat P. Richter)
   
      Kostja: Euroopa Parlament
   
      Nõuded
   
   Hageja palub Üldkohtul:
   
               —
            
            
               tühistada kostja 12. detsembri 2016. aasta otsuse (nr FINS-2017-16) artikkel I.4.1, milles on käsitletud eelmakse summa vähendamist 33 protsendini kindlaks määratud maksimaalsest summast ning korraldust kohta esitada tagatis;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja esitab hagi põhjendamiseks ainsa väite, mille kohaselt on rikutud nii aluslepinguid kui nende rakendamise raames kohaldatavaid õigusnorme.
   
               —
            
            
               Hageja väidab, et kostja eristus niisuguste Euroopa tasandi erakondade vahel, mis on alles hiljuti asutatud, ja niisuguste erakondade vahel, mis on olnud olemas pikemat aega, kujutab endast üldise, liidu õigusest tuleneva võrdsuspõhimõtte rikkumist.
            
         
               —
            
            
               Lisaks ei tohi määruse (EL, EURATOM) nr 966/2012 (1) artikli 134 lõike 2 ning delegeeritud määruse (EL) nr 1268/2012 (2) artikli 206 lõike 1 kohaselt madala maksumusega toetuste puhul üldse tagatist nõuda.
            
         
               —
            
            
               Peale selle puudub kostjal huvi antava tagatise vastu, kuna hageja on piisaval hulgal liikmesriikides esindatud saadikutega riikide parlamentides ja seetõttu ei pea tundma muret tema seisundi kaotuse pärast Euroopa tasandi erakonnana.
            
         
               —
            
            
               Peale selle ei ole mingilgi määral võimalik aru saada, miks kahtleb kostja selles, kas hageja austab liidu põhiväärtusi.
            
         
               —
            
            
               Viimaks on meetmed ebaproportsionaalsed, kuna hageja ei ole võimeline esitama tagatisi, sest rahaliste toetuste äravõtmise tõttu ähvardab teda tegevuse lõpetamine majandusliku laostumise läbi, mis omakorda tooks kaasa poliitilise konkurentsi moonutamise. See tähendab hageja põhiõiguste olulist riivet, eelkõige sõna- ja ühinemisvabaduse (Euroopa Liidu põhiõiguste harta artiklid 11 ja 12) riivet.
            
         
      (1)  Euroopa Parlamendi ja nõukogu 25. oktoobri 2012. aasta määrus (EL, Euratom) nr 966/2012, mis käsitleb Euroopa Liidu üldeelarve suhtes kohaldatavaid finantseeskirju ning millega muudetakse nõukogu määrust (EÜ, Euratom) nr 1605/2002 (ELT L 298, lk 1).
   
      (2)  Komisjoni 29. oktoobri 2012. aasta delegeeritud määrus (EL) nr 1268/2012, mis käsitleb Euroopa Parlamendi ja nõukogu määruse (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju) kohaldamise eeskirju (ELT L 362, lk 1).